Izland – a természeti csodák birodalma – Föld körül
by admin · Közzétéve 2015-08-30 · Frissítve 2016-11-15
Egy jégbe zárt izzó, vulkáni sziget, nagyjából 11%-át jégtakaró borítja. A szigeten 140 vulkán van, melyből időszakosan 26 jelenleg is működik. 5000 km hosszú partvonalát öblök és fjordok tagolják. Népessége igen csekély, közel 300 000 fő, fővárosa Reykjavik.
Az ország területe nagyobb részt kopár, de emellett, rengeteg látnivalót tár elénk ez az extrém, néhol szinte érintetlen vidék. Felszínét gleccserek, fennsíkok, vulkánok, vízesések, lávafolyamok, feltörő gejzírek, hófödte csúcsok és jégmezők borítják. A sziget középső területei szinte kihaltak, mivel a felszín alatt még mindig folyamatos a mozgás, és rendszeresek a földrengések, így a városok és falvak mind a part mentén épültek.
Ez a sziget, tele van természeti kincsekkel, lenyűgöző tájakkal. A legtöbb ember ezért látogat el Izlandra. Íme néhány látnivaló Izland csodáiból.
Az izlandi tájnak, megközelítőleg 11 %-át gleccserek borítják. A legnagyobb a Vatnajökull. A jég, átlagosan 1300 méter vastag és magába foglal számos vulkánt is. Ezek Izland délkeleti sarkában találhatóak, melyek a téli hónapokban, nagyrészt megközelíthetetlenek.
Gullfoss, az ország legszebb vízeséseinek egyike , több mint 100 métert zuhan alá.
Seljalandsfoss, egyedülálló abban, hogy ez az egyetlen ismert vízesés, ahol lehetőség van a zuhatag mögött gyalog átsétálni.
Turisták ezrei látogatnak el a gejzírekhez, ahol a föld alatt a vulkánok hatására kialakuló hő, magasra feltörő forró vízsugarat lő a felszínre a sziszegő forró edénykéiből. Az eddigi legmagasabb kitörés közel 100 méter magasba emelkedett, de leginkább a gejzírek, kitörésükkor leggyakrabban 60 métert érnek el. Ezek a kitörések akár egy órán keresztül is tarthatnak körülbelül 5 percenként egyszeri vízsugárral.
Black Sand strandok
Reykjavíktól 2 órányira, délre Vik városnál fekete homokos strandokat találhatunk, melyeket a vulkáni hamu színezett sötétre. Ez a város Izland legcsapadékosabb helye, ha véletlenül idelátogatáskor nem esik az eső, akkor is valószínű, hogy a strand ködbe burkolózik, de ez csak növeli a táj titokzatos és zord szépségét.
A Naptevékenységnek köszönhetően, Izland éjszakai égboltján sok esetben előforduló, élénk fények táncolnak függöny és hullámszerű színes fényjátékukkal. Az úgynevezett Aurora Borealis időszakosan március-áprilisban és szeptember-októberben fordul elő.
Izland leghíresebb forró vizű medencéje, mely gazdag ásványi anyag és kéntartalma miatt neonkék színben tündököl. A víz hőmérséklete átlagosan körülbelül 37 0C, de találni hidegebb és melegebb foltokat is
A vulkánok kitörésekor repedések alakulnak, melyek sok esetben nem tolódnak ki a földfelszínre és így a földalatti lávafolyók, hoznak létre kiterjedt barlangrendszereket.
Rift-szakadékok
Az amerikai és az eurázsiai kontinentális lemezek találkoznak Izlandon. Ott, ahol a lemezek ütköznek, szakadékok alakulnak ki a földben. Ahol ezek legjobban megtekinthetők és sétálhatunk a szakadék szélén az a Thingvellir Nemzeti Park területén az Almannagjá Canyon.
Jelenleg 30-40 aktív vulkán van a szigeten, és több 100 amely nyugalmi állapotban van. Az egyik legnagyobb aktív vulkán a világon a Hekla, mely Dél-Izlandon fekszik.
Mi teszi Izlandon a lovakat annyira különlegessé? Rövid, zömök és erős testtel rendelkeznek, bár sokan tévedésből póninak hiszik őket, pedig ezek egyszerű lovak. Bozontos téli bundát viselnek és engedelmes természetűek, barátságosak és nagyon kíváncsiak szinte mindenre. A lovak látványa igazán különlegessé teszi a tájat. Nyugodtan meglehet állni, mikor látunk néhány lovat egy mezőn, és hamarosan új barátokkal leszünk körülvéve.
Izland tele van szebbnél szebb látnivalókkal, rejtett kincsekkel. Érdemes időt szánni a természeti képződmények felkutatására, és a sziget ország múltjára, helyi ételeire. A legjobb módja, hogy mindezeket felkereshessük, ha egyéni utazásként szervezzük utunkat és autót bérelünk.
ha tetszett a cikk, nyomj egy +1-et vagy egy tetsziket, sokat segítesz vele!
Kapcsolódó cikk: Legnépszerübb vízesések
Címkék: birodalmaeurópaizland
Huanglong, a sárga sárkány völgye
by admin · Published 2014-03-05 · Last modified 2016-11-17
Következő cikk Szilveszteri hagyományok a Föld körül
Előző cikk Várak és kastélyok világszerte